  Виталий Пронин «Гурт адями-2015» конкурсмы азинтӥське. Та вакытэ кутӥськом улӥын сётэм-ӵектэм муртъёс понна куараостэс. Гуртоосты сӥлы каромы  3 номинациосъя: «Устоез кивалтӥсь», «Выжыоссэ утись», «Ӟеч сюлэм». «Устоез кивалтӥсь» нимын пусйыны дэмламын:культурая но туризмъя министр Владимир Соловьёв,культурая но туризмъя министрлэн воштӥсез Пётр Данилов,Грак ёрослэн йырыз Михаил Крестьянинов,Грак ёросысь «Конный завод» хозяйстволэн кивалтӥсез Геннадий Петров,Ува ёросысь Булай муниципал кылдытэтлэн йырыз Ирина Никифорова,Эгра ёросысь «Ленин сюрес» эштослэн кивалтӥсез Михаил Хохряков. «Выжыоссэ утись» номинациын ӵектэмын:Грак ёросысь Бадӟым Вожой гуртысь шаерчи Леонтий Кривошеев,«Удмурт дунне» газетлэн валтӥсь редакторез Зинаида Рябинина,«Мынам Удмуртие»  телерадиокомпаниысь журналист Светлана Пикулева,«Удмуртия» кун телерадиокомпаниысь журналист Владимир Михайлов,Удмурт театрысь артист, режиссёр Алексей Ложкин,Эгра черкогуртысь «Нефтяник» культура юртысь методист, «Шунды» огазеяськонлэн азьветлӥсез Лариса Ускова,Эгра ёросысь Сундур гуртысь шаерчи Нина Ившина. «Ӟеч сюлэм» номинациын дэмламын:Можга ёросысь Вишур гуртысь фельдшер Светлана Маркова,«Ӟечбур!» газетлэн валтӥсь редакторез Надежда Лопатина,«Кизили» журналлэн кыл кутӥсь секретарез Люза Бадретдинова,Кияса ёросысь Вуж Салья школаысь дышетӥсь Виктор Сергеев,Дэбес ёросысь Тыловай гуртысь культура юртлэн кивалтӥсез Людмила Миронова.Витиськом «Гурт адями-2015» конкурсэ ӵектэм адямиос понна куараостэс. одӥг адями куара сётыны быгатэ котькуд номинациысь одӥг мурт понна гинэ.Дурбасьтэмдэс вераны быгатоды гожтэтэн - куара сётӥсьлэсь нимтулзэ, кинюртэмзэ пуктыса. Яке телефон, электрон почта пыр. Вазиськыны быгатоды (3412) 73-33-43 яке 8-951-195-37-66 номеръёсъя. Гожтыны быгатоды udmdunne@yandex.ru электрон почтаямы но. Малпанъёстэс кельтыны быгатӥськоды сайтамы но (udmdunne.ru адресъя), озьы ик «ВКонтактеысь» группаямы. "Удмурт дунне" Теги: гуртадями куарасётон удмуртдунне  